**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2017 M. GRUODŽIO 21 D. SPRENDIMO NR. T2-339 „DĖL PRITARIMO BIUDŽETINĖS ĮSTAIGOS KLAIPĖDOS SUTRIKUSIO VYSTYMOSI KŪDIKIŲ NAMŲ PRIEMONIŲ, KURIAS ĮGYVENDINUS BUS PASIEKTAS REIKALAVIMAS NUO 2020 METŲ NEBETEIKTI LIKUSIEMS BE TĖVŲ GLOBOS VAIKAMS IR SOCIALINĖS RIZIKOS VAIKAMS ILGALAIKĖS (TRUMPALAIKĖS) SOCIALINĖS GLOBOS, PLANUI“ PAKEITIMO“ PROJEKTO**

1. **Projekto rengimą paskatinusios priežastys.**

BĮ Klaipėdos sutrikusio vystymosi kūdikių namai (toliau – Kūdikių namai) prašo patikslinti Klaipėdos miesto savivaldybės tarybos 2017-12-21 sprendimu Nr. T2-339 patvirtintą Biudžetinės įstaigos Klaipėdos sutrikusio vystymosi kūdikių namų priemonių, kurias įgyvendinus bus pasiektas reikalavimas nuo 2020 metų nebeteikti likusiems be tėvų globos vaikams ir socialinės rizikos vaikams ilgalaikės(trumpalaikės) socialinės globos, planą (toliau – Planas), siekiant efektyvesnės teikiamų paslaugų plėtros ir tikslesnio lėšų planavimo jų įgyvendinimui.

**2. Parengto projekto tikslai ir uždaviniai.**

Šiuo sprendimo projektu siekiama patikslinti Klaipėdos miesto savivaldybės tarybos 2017 m. gruodžio 21 d. sprendimu Nr. T2-339 patvirtintą BĮ Klaipėdos sutrikusio vystymosi kūdikių namų priemonių, kurias įgyvendinant bus pereinama nuo institucinės globos prie bendruomeninių paslaugų teikimo, planą (2018-2020).

1. **Kaip šiuo metu yra teisiškai reglamentuojami projekte aptarti klausimai.**

Vykdant Lietuvos Respublikos socialinės apsaugos ir darbo ministro 2017 m. vasario 20 d. įsakymu Nr. A1-46 „Dėl Socialinės globos normų aprašo patvirtinimo“ patvirtinto Socialinės globos normų aprašo 1 priedo 14.5 papunktį, Klaipėdos miesto savivaldybės taryba 2017-12-21 sprendimu Nr. T2-339 patvirtino Biudžetinės įstaigos Klaipėdos sutrikusio vystymosi kūdikių namų priemonių, kurias įgyvendinus bus pasiektas reikalavimas nuo 2020 metų nebeteikti likusiems be tėvų globos vaikams ir socialinės rizikos vaikams ilgalaikės (trumpalaikės) socialinės globos, planą.

1. **Kokios numatomos naujos teisinio reglamentavimo nuostatos ir kokių rezultatų laukiama.**

Įgyvendinant patvirtintame Plane numatytas priemones, pastebėta, kad būtina:

- patikslinti paslaugų pavadinimus dėl naujų atsiradusių teisės aktų (Lietuvos Respublikos sveikatos apsaugos ministro 2018 m. vasario 8 d. įsakymas Nr. V-150 „Dėl Lietuvos Respublikos sveikatos apsaugos ministro 2000 m. gruodžio 14 d. įsakymo Nr. 728 „Dėl Vaikų raidos sutrikimų ankstyvosios reabilitacijos antrinio ir tretinio lygio paslaugų organizavimo principų, aprašymo ir teikimo reikalavimų“ pakeitimo“);

- dėl tikslesnio lėšų planavimo jų įgyvendinimui numatyti priemonių įgyvendinimo pradžios datas;

- dėl pasitvirtinusio paslaugų poreikio paankstinti paslaugų teikimą bei plėsti paslaugų teikimo apimtis (Kūdikių namai greičiau pasirengė Kompleksinių paslaugų vaikų užimtumo dienos centro įkūrimui ir nuo 2018-07-01 pradėjo teikti kompleksines paslaugas vaikams, turintiems raidos vystymosi sutrikimų. Per 6 pirmuosius paslaugos teikimo mėnesius paslauga pasinaudojo 36 vaikai ir eilėje dar laukia 9 vaikai).

Teisės aktų nustatyta tvarka pritarus patikslintam Plano įgyvendinimui, bus užtikrintas valstybės politikos (pereiti nuo institucinės globos prie bendruomeninių paslaugų) įgyvendinimas bei plečiamas sveikatos priežiūros paslaugų spektras per 2018-2020 m. laikotarpį. Teigiamos pasekmės: teisiškai tvarkingi dokumentai; didesnis teikiamų paslaugų kiekis; didesnis aptarnaujamų vaikų kiekis.

**5**. **Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų sprendimo priėmimo pasekmių nenumatoma.

1. **Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Nereikia.

1. **Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Nepareikalaus.

1. **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Neigiamų vertinimų negauta.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projekto iniciatorius – BĮ Klaipėdos sutrikusio vystymosi kūdikių namai, Klaipėdos miesto savivaldybės administracijos Sveikatos apsaugos skyrius. Sprendimo projektą parengė Sveikatos apsaugos skyriaus vyriausioji specialistė R. Perminienė.

**10. Kiti reikalingi pagrindimai ir paaiškinimai.**

Nėra.

PRIDEDAMA:

1. Teisės aktų, nurodytų sprendimo projekto įžangoje, išrašas, 1 lapas.
2. Biudžetinės įstaigos Klaipėdos sutrikusio vystymosi kūdikių namų priemonių, kurias įgyvendinus bus pasiektas reikalavimas nuo 2020 metų nebeteikti likusiems be tėvų globos vaikams ir socialinės rizikos vaikams ilgalaikės (trumpalaikės) socialinės globos, plano lyginamasis variantas, 4 lapai.

Sveikatos apsaugos skyriaus vedėja Janina Asadauskienė